**ZMLUVA O DIELO**

**uzavretá podľa § 536 a nasl. zákona č. 513/1999 Z.z. Obchodný zákonník v znení neskorších predpisov.**

**Čl. I.**

**ZMLUVNÉ STRANY**

**1.1 Objednávateľ:**

**Správa majetku mesta Trnava, p.o.**

Sídlo: Spartakovská ulica 7239/1B, 917 01 Trnava

Štatutárny zástupca: Ing. Lenka Klimentová, PhD., riaditeľka

IČO: 53041984

DIČ: 2121254883

IČ DPH: SK 2121254883

Kontaktná osoba: Mgr. Viktor Štrbka

Tel.: +421 917 792 185

e-mail: viktor.strbka@smmt.trnava.sk

internetová adresa: [www.zimnystadiontrnava.sk](http://www.zimnystadiontrnava.sk)

(ďalej len objednávateľ)

**1.2 Zhotoviteľ:**

**.....................................................................................,**

*(presný názov a adresa sídla podľa výpisu z obchodného registra, živnostenského listu alebo iného oprávnenia na podnikanie)*

v zastúpení ........................................................................,

osoby oprávnené na jednanie vo veciach:

a) zmluvných: ........................

b) technických: ........................

bankové spojenie: .......................

IBAN ..................................,

IČO: ...................................,

DIČ: ...................................,

IČ DPH: ....................................,

č. tel.: .................., e-mail: .........................................

Zapísaný v ...........................................................................................

(ďalej len zhotoviteľ)

**PREAMBULA**

Táto Zmluva o dielo (ďalej len „zmluva“) sa uzatvára ako výsledok zadávania podlimitnej zákazky bez využitia elektronického trhoviska v zmysle príslušných ustanovení zákona č. 343/2015 Z. z. o verejnom obstarávaní v znení neskorších predpisov (ďalej len „zákon o verejnom obstarávaní“).

**Čl. II.**

**PREDMET ZMLUVY**

* 1. Predmetom zmluvy je rekonštrukcia a modernizácia strojovne chladenia Mestského zimného štadióna v Trnave, Spartakovská ulica 7239/1B (ďalej aj ako “predmet zmluvy” alebo “dielo”). Dielo bude zhotovené v rozsahu projektovej dokumentácie „Mestský zimný štadión – Modernizácia a rekonštrukcia strojovne chladenia vypracovanej Ing. Vladimírom Melišíkom, mevico. s.r.o., Gorkého 2680/14, Pezinok,11.2021, projektovej dokumentácie „ELEKTRO“ a projektovej dokumentácie „Meranie a regulácia“, ktoré vypracoval Ing. Stanislav Gálik, MAREI projekt, Ustianská 9, Trnava, 12.2019.
	2. Zhotoviteľ sa zaväzuje zhotoviť dielo na svoje náklady v dohodnutom čase a za podmienok dohodnutých v tejto zmluve a zhotovené dielo odovzdať objednávateľovi riadne a včas bez vád a nedorobkov brániacich jeho užívaniu.
	3. Objednávateľ sa zaväzuje dokončené dielo prevziať a zaplatiť za jeho vykonanie zmluvnú cenu podľa platobných podmienok dohodnutých v tejto zmluve.
	4. Za riadne zhotovené dielo sa pre účely tejto zmluvy považuje dielo, ktoré je vykonané v súlade s podmienkami tejto zmluvy, platnými právnymi predpismi a príslušnými STN normami, ktoré spĺňa všetky podmienky uložené dotknutými orgánmi, je plne funkčné a prevádzky schopné, spĺňa podmienky BOZP a ochrany životného prostredia a boli na ňom odstránené všetky vady a nedostatky.

2.5 Zhotoviteľ potvrdzuje, že sa v plnom rozsahu zoznámil s rozsahom a povahou diela, že sú mu známe technické a kvalitatívne podmienky realizácie diela, a že disponuje takými kapacitami a odbornými znalosťami, ktoré súk zhotoveniu diela potrebné.

**Čl. III.**

**KVALITA PREDMETU ZMLUVY**

3.1. Dielo musí byť zhotovené v zmysle čl. II., nesmie mať žiadne vady a nedostatky brániace jeho riadnemu užívaniu, alebo spôsobujúce rýchlejšie opotrebenie diela.

3.2. Zhotoviteľ sa zaväzuje odovzdať dielo v celku.

3.3. Zhotoviteľ realizujúci zmluvne dohodnuté práce je povinný dokladovať kvalitu vykonaných prác od začiatku po ukončenie diela dokladmi:

a) potvrdeným realizačným projektom so zakreslením zmien a odchýlok od projektovej dokumentácie – projekt skutočného vyhotovenia,

b) zápismi, protokolmi a osvedčeniami o vykonaných kontrolných činnostiach na častiach diela zakrytých v čase realizácie,

c) protokolmi, zápismi a správami vykonaných skúšok montovaného zariadenia, protokolmi o vykonaných revíznych skúškach,

d) zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, skúšky predpísané projektovou dokumentáciou),

e) kópiami stavebného denníka,

f) dokladmi o preukázaní zhody, atestami, certifikátmi použitých výrobkov na zhotovenom diele

g) potvrdeniami správcov skládok o prijatí stavebných odpadov, likvidácii demontovaných zariadení a chladiacej zmesi,

h) potvrdeniami o odstránení vád a nedorobkov (v prípade ak boli zistené),

i) preberacím protokolom o odovzdaní a prevzatí diela bez vád a nedorobkov,

j) plánom užívania verejnej práce podľa § 14 Zákona č. 254/1998 Z. z. o verejných prácach v znení neskorších predpisov, v ktorom musia byť obsiahnuté aj pravidlá technických prehliadok formou harmonogramu s uvedením štandardných kontrolných úkonov, v ktorom mieste stavby sa majú vykonať, kým a kedy.

Nesplnenie týchto požiadaviek predstavuje vady Diela a podstatné porušenie tejto zmluvy.

**Čl. IV.**

**ČAS A MIESTO PLNENIA**

4.1 Zhotoviteľ sa zaväzuje zhotoviť predmet zmluvy uvedený v čl. II. tejto zmluvy v súlade s harmonogramom prác, ktorý tvorí prílohu č. 5 tejto zmluvy.

Termín začatia prác: ......... *(bude doplnený v nadväznosti na ukončenie procesu VO a uzatvorenie zmluvy)*

Termín ukončenia prác: .......... (*najneskôr* ***do 10.10.2022****)****.***

4.2 Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela s dôsledkom na predĺženie termínu podľa bodu 4.1.

4.3 Dodržanie termínu podľa bodu 4.1 je podmienené riadnym a včasným spolupôsobením objednávateľa dohodnutým v tejto zmluve. V prípade, že dôjde k prerušeniu prác na zhotovení diela z dôvodov ležiacich na strane objednávateľa, lehota na zhotovenie diela sa predĺži o dobu prerušenia vykonávania prác na diele.

4.4 V prípade, že zhotoviteľ bude v omeškaní s plnením pracovných postupov v zmysle harmonogramu
(Príloha č. 5 tejto Zmluvy), podľa článku III. tejto zmluvy z dôvodov ležiacich na jeho strane o 5 pracovných dní alebo nedodržiava harmonogram a zároveň neinformuje objednávateľa podľa bodu 4.2, považuje sa toto omeškanie alebo nesplnenie povinnosti zhotoviteľa za podstatné porušenie zmluvy.

4.5 V prípade, že zhotoviteľ mešká so zhotovením diela podľa bodu 4.1 tohto článku, má objednávateľ právo uplatniť sankcie podľa čl. X. ods. 10.1, pričom zmluva zostáva v  platnosti. Objednávateľ určí zhotoviteľovi (zápisom do stavebného denníka) primeraný dodatočný čas plnenia zmluvy a po prípadnom bezvýslednom uplynutí tejto lehoty uplatní sankcie a odstúpi od zmluvy.

4.6 Zmluvné strany sa dohodli, že dodatkom k zmluve predĺžia čas plnenia v prípade existencie nepriaznivých poveternostných podmienok (počasie vylučujúce výkon potrebných prác) alebo v prípade zásahov vyššej moci (živelná pohroma, epidemiologická situácia a pod.).

4.7. Miestom plnenie predmetu zmluvy je strojovňa Mestského zimného štadióna v Trnave, Spartakovská ulica č. 7239/1B, Trnava.

**Čl. V.**

**CENA A KVALITA DIELA**

5.1 Cena za predmet zmluvy v rozsahu čl. II. tejto zmluvy je výsledkom verejného obstarávania a je stanovená v zmysle zákona č. 18/1996 Z. z. o cenách v znení neskorších predpisov ako cena maximálna vo výške ........................ eur s DPH, slovom: ............................................ eur vrátane DPH, v členení:

 Cena bez DPH Príloha č. 3 Krycí list ponuky .............................. EUR

 DPH 20% .............................. EUR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Cena diela celkom s DPH .............................. EUR**

5.2 Cena diela dohodnutá zmluvnými stranami zahŕňa všetky práce a dodávky, odborné posudky, revízie, vyjadrenie, skúšky, odvoz a likvidáciu odpadov, ďalšie súvisiace dodávky, práce a služby, ktoré sú potrebné pri realizácii diela alebo k jeho prevzatiu a odovzdaniu do užívania a náklady na bezodplatný záručný servis po dobu trvania zákonom stanovených záručných lehôt jednotlivých komponentov diela.

5.3 Cenu diela dohodnutú v zmluve je možné po dohode zmluvných strán meniť v prípadoch, ako je zmena sadzby DPH, resp. inou zmenou upravenou všeobecne právnym predpisom alebo v prípade zmeny rozsahu realizovaných prác. V prípade navýšenia ceny diela je potrebný písomný dodatok k zmluve o dielo.

5.4 Zhotoviteľ zároveň prehlasuje, že predpokladaný celkový objem vyprodukovaného CO2 v kg počas životnosti 15 rokov zariadenia bude .........................................kg

**Čl. VI.**

**PLATOBNÉ PODMIENKY**

6.1 Úhrada ceny diela bude realizovaná na základe faktúry vystavenej zhotoviteľom najneskôr do 60 dní od doručenia faktúry Objednávateľovi.

6.2 Úhrada ceny bude realizovaná piatimi splátkami:

1. splátka v hodnote 320.000,- eur bez DPH – bude uhradená po protokolárnom odovzdaní a  prevzatí diela bez vád a nedorobkov v súlade s ustanoveniami tejto zmluvy Prílohou tejto faktúry bude súpis realizovaných prác a dodávok ocenených podľa prílohy č. 1 a č. 2 tejto zmluvy.

2. splátka – 1/4 zostatku neuhradenej zmluvnej ceny bude uhradená do 31.3.2023

3. splátka – 1/4 zostatku neuhradenej zmluvnej ceny bude uhradená do 31.3.2024

4. splátka – 1/4 zostatku neuhradenej zmluvnej ceny bude uhradená do 31.3.2025

5. splátka – 1/4 zostatku neuhradenej zmluvnej ceny bude uhradená do 31.3.2026

6.3 Objednávateľ si vyhradzuje právo odúčtovať v piatej splátke faktúry všetky zmluvné pokuty, ktoré zhotoviteľovi vzniknú prípadným nedodržaním zmluvných podmienok tejto zmluvy.

6.4 Faktúra musí obsahovať všetky náležitosti daňového dokladu podľa všeobecne platných predpisov. V prípade, že faktúra nebude obsahovať náležitosti daňového dokladu, objednávateľ je oprávnený vrátiť ju zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.

6.5 Zostatok neuhradenej zmluvnej ceny je rozdiel medzi zmluvnou cenou bez DPH uvedenou v článku V., bod 5.1. tejto zmluvy a prvou splátkou v hodnote 320.000,- bez DPH uvedenou v článku VI., bod 6.2 tejto zmluvy.

**VII.**

**PODMIENKY ZHOTOVENIA DIELA**

**7.1 Povinnosti objednávateľa**

7.1.1 Objednávateľ poskytne zhotoviteľovi dve vyhotovenia projektovej dokumentácie identickej s projektovou dokumentáciou predloženou v súťažných podkladoch.

7.1.2 Objednávateľ je povinný prostredníctvom svojho stavebného dozoru sledovať obsah stavebného denníka a k zápisom v ňom uvedeným sa vyjadriť do troch pracovných dní, inak sa má zato, že s obsahom zápisu súhlasí.

7.1.3 Objednávateľ je oprávnený zúčastňovať sa kontrolných dní diela na základe vopred dohodnutého termínu.

7.1.4 Objednávateľ je oprávnený kontrolovať dielo v  každom stupni jeho zhotovovania. Ak pri kontrole zistí, že zhotoviteľ porušuje svoje povinnosti, má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe určenej objednávateľom nevyhovie týmto požiadavkám, považuje sa to za podstatné porušenie zmluvy.

**7.2 Povinnosti zhotoviteľa**

7.2.1 Protokolárne odovzdanie a prevzatie staveniska bude zmluvnými stranami potvrdené zápisom v stavebnom denníku. Zhotoviteľ je povinný viesť od prvého dňa stavebný denník.

7.2.2 Zhotoviteľ je povinný v priebehu realizácie zvolávať podľa potreby kontrolné porady za účasti poverených zástupcov objednávateľa a projektanta, z kontrolných porád spísať záznam a následne do troch dní doručí všetkým účastníkom.

7.2.3 Zhotoviteľ je povinný dodržiavať pokyny týkajúce sa diela dané mu objednávateľom počas zhotovovania diela.

7.2.4 Zhotoviteľ je povinný písomne vyzvať Objednávateľa prostredníctvom kontaktnej osoby Objednávateľa na kontrolu prác, ktoré majú byť zakryté alebo sa stanú neprístupnými minimálne 3 pracovné dni vopred. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach.

7.2.5 Zhotoviteľ je v súlade s § 551 zákona č. 513/1991 Zb. - Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa diela, ktoré mu vydal objednávateľ počas zhotovovania diela, ak zhotoviteľ mohol túto nevhodnosť zistiť pri vynaložení odbornej starostlivosti.

7.2.6 Zhotoviteľ má právo na náhradu nákladov, ktoré mu vzniknú v súvislosti s prerušením zhotovenia diela pre nevhodnosť objednávateľových pokynov alebo v  súvislosti s použitím nevhodných vecí objednávateľa až do času, keď takúto nevhodnosť mohol zistiť.

7.2.7 Zhotoviteľ je povinný zabezpečiť dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele až do doby písomného odovzdania diela objednávateľovi. Zhotoviteľ je povinný zabezpečiť i poistenie stavby na dobu realizácie stavebného diela. Zhotoviteľ je povinný zabezpečiť i poistenie všeobecnej zodpovednosti za škodu spôsobenú pri výkone činností na dobu realizácie stavebného diela minimálne do výšky hodnoty diela. Na požiadanie objednávateľa zhotoviteľ preukáže poistenie.

7.2.8 Zhotoviteľ v plnom rozsahu zodpovedá za bezpečnosť a ochranu zdravia všetkých osôb v  priestore staveniska a v  ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska.

 7.2.9 Odborné práce musia byť vykonané len pracovníkmi zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Všetci pracovníci na stavbe musia byť preukázateľne zaškolení v oblasti bezpečnosti a ochrany zdravia pri práci a  musia dodržiavať predpisy, pokyny a pracovné postupy na zabezpečenie BOZP počas výstavby.

7.2.10 Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť dielo i jednotlivé práce a postupy v súlade s nimi. Zhotoviteľ je viazaný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného diela. Všetky použité materiály a výrobky pri realizácii prác musia mať certifikát o preukázaní zhody platný pre Európsku úniu.

7.2.11 Prípadná zmena subdodávateľa musí byť vopred písomne oznámená objednávateľovi, inak to bude považované za podstatné porušenie zmluvy. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov vereného sektora a o zmene a doplnení niektorých zákonov, ak mu takúto povinnosť zákon ukladá. Prípadne zmeny subdodávateľov budú riešené formou dodatku k zmluve.

V písomnom oznámení o zmene subdodávateľa bude uvedené: Obchodné meno, údaje o oprávnenej osobe oprávnenej konať v mene subdodávateľa (meno, priezvisko, adresa, dátum narodenia), rozsah subdodávky vyjadrený v eurách, skutočnosť, či je zapísaný v registri partnerov verejného sektora, doklad o oprávnení realizovať plnenie, dôvod zmeny subdodávateľa, dátum zmeny.

**Čl. VIII.**

**ODOVZDANIE A PREVZATIE DIELA**

* 1. Povinnosť zhotoviť dielo riadne a včas splní zhotoviteľ odovzdaním diela objednávateľovi na základe protokolu o odovzdaní a prevzatí diela bez vád a nedorobkov. Pripravenosť na odovzdanie oznámi zhotoviteľ objednávateľovi písomne minimálne 5 pracovných dní vopred, súčasne mu predloží návrh protokolu o odovzdaní a prevzatí diela.
	2. Súčasne s odovzdaním diela odovzdá zhotoviteľ objednávateľovi doklady v zmysle čl. III. bodu 3.3 tejto zmluvy, ak sa nedohodne s objednávateľom inak. V opačnom prípade má dielo vady.
	3. Zhotoviteľ je povinný ku dňu odovzdania a prevzatia diela uviesť do pôvodného stavu terénne úpravy v okolí objektu, ak počas realizácie prác došlo k ich poškodeniu.
	4. Ak pri preberaní diela objednávateľ zistí, že dielo má vady, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť odovzdať dielo bezodkladne po odstránení zistených vád.
	5. Dokladom o splnení diela zhotoviteľom je zmluvnými stranami potvrdený protokol o odovzdaní a prevzatí diela bez vád a nedorobkov, ktorého návrh pripraví zhotoviteľ.
	6. Zhotoviteľ je pri odovzdaní diela povinný zaškoliť obsluhu zo strany Objednávateľa na riadne vykonávanie merania, regulácie a bežnej údržby zariadení a prevádzky, čoho výstupom bude protokol o zaškolení obsluhy, ktorý poskytne Zhotoviteľ.

**Čl. IX.**

**ZMENY ZMLUVY**

9.1. Zmluvu možno meniť počas jej trvania bez nového verejného obstarávania za podmienky, že zmenou sa nemení charakter zmluvy a nemení sa ani účel a ani charakteristické znaky diela a za dodržania podmienok podľa príslušných ustanovení zákona č. 343/2015 Z. z. o verejnom obstarávaní  a o zmene a doplnení niektorých zákonov v platnom znení, a to formou písomného dodatku k tejto zmluve podpísaného oboma zmluvnými stranami,

 - v prípade, keď na základe požiadavky občanov mesta (napr. petícia), na základe požiadavky Zriaďovateľa vznesenej v rámci činnosti mestského zastupiteľstva, na základe rozhodnutia, pokynu, či príkazu primátora alebo na základe zmeny okolností, za ktorých sa zmluva uzavierala, a ktoré sú pre jej plnenie významné, objednávateľ iniciuje zmenu zmluvy,

 - v prípade, ak sa vyskytne rozdiel medzi projektom riešenou situáciou (projektová dokumentácia a pod.) a skutočnou situáciou zistenou pri realizácii stavby, a to za účelom odstránenia tohto rozdielu,

 - v prípade, ak sa nevykonajú určité práce oproti pôvodnému zadaniu z dôvodov, ktoré nastali nezávisle od vôle zmluvných strán alebo by sa ich vykonanie ukázalo ako nadbytočným,

 - v prípade, ak sa musia vykonať určité práce naviac oproti pôvodnému zadaniu z dôvodov, ktoré nastali nezávisle od vôle zmluvných strán alebo ak sa ich vykonanie ukázalo ako potrebné, a to za účelom dokončenia diela ako užívaniaschopného funkčného celku v zmluvne určenej kvalite,

9.2. Ak má následkom zmeny podľa bodu 9.1. dôjsť k navýšeniu rozsahu prác („naviac práce“), zmluvné strany postupujú nasledovne:

9.2.1. Objednávateľ vystaví požiadavku na zmenu zmluvy a zhotoviteľovi ju predloží písomne prostredníctvom zmenového listu.

9.2.2. Zhotoviteľ v lehote do 10 pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy navrhovanej objednávateľom.

9.2.3. Cena zmeny, úpravy zmluvy sa určí nasledovne:

1. pri položkách obsiahnutých v priloženom ponukovom rozpočte stavby k zmluve bude zachovaná ich jednotková cena,
2. pri položkách nenachádzajúcich sa v priloženom rozpočte, ale obsiahnutých v cenníku CENKROS 4 budú cenníkové ceny požadovaných naviac prác upravené smerom dole o % vypočítané ako percentuálny rozdiel medzi zmluvnou cenou a rozpočtovou cenou z realizačnej projektovej dokumentácie za celý predmet plnenia.
3. pri položkách nenachádzajúcich sa v priloženom rozpočte a ani v cenníku CENKROS 4 bude ich cena predmetom rokovania, na ktoré zhotoviteľ pripraví kalkuláciu obsahujúcu rozbor jednotkových cien podľa kalkulačného vzorca:

 priamy materiál

 priame mzdy

 ostatné priame náklady (odvody z miezd, stroje a tarifná doprava)

 výrobná réžia zo základne 2 + 3

 správna réžia zo základne 2 + 3 + 4

 vedľajšie rozpočtové náklady + kompletizačná činnosť

 zisk zo základne 2 + 3 +4 + 5 + 6

 jednotková cena spolu:

 priamy materiál:

 cena bude doložená príslušným účtovným, alebo inak overiteľným dokladom s dopočítaním obstarávacích nákladov (platí aj pre špecifikácie).

 priame mzdy:

 budú použité tarifné mzdy pre príslušnú profesiu a tarifnú triedu zhotoviteľa upravené o nezaručenú časť mzdy v určenej výške.

 ostatné priame náklady:

 odvody zo mzdových nákladov podľa štátom vydaných predpisov v čase spracovania ceny, sadzby stroj hodín budú podľa cenníkov firmy CENEKON (v prípade, že cenníky nebudú obsahovať použitý stroj, predloží dodávateľ individuálnu kalkuláciu strojhodiny), v prípade prenájmu podkladom bude príslušná faktúra prenajímateľa, resp. dopravcu.

 sadzby nepriamych nákladov:

 (podľa skutočných režijných nákladov)

 - výrobná réžia HSV %

 - výrobná réžia PSV %

 - správna réžia HSV %

 - PSV........%

 - VRN........%

 - kompletizačná prirážka %

- zisk.........%

9.2.4. Objednávateľ v lehote do 5 dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu navrhovanej zmeny, rozhodne či trvá na vykonaní zmeny zmluvy alebo nie.

9.2.5. V prípade, že objednávateľ súhlasí s ocenením zmeny zmluvy, zmluvné strany uzavrú v tomto zmysle dodatok ku zmluve v dohodnutom čase; inak v čase primerane určenom objednávateľom; ak má rozsah zmien vplyv na čas plnenia diela, zmluvné strany v dodatku primerane upravia aj čas plnenia diela.

* 1. . Ak má následkom zmeny podľa bodu 9.1. dôjsť k zníženiu rozsahu prác („menej práce“) , zhotoviteľ spracuje odpočet konkrétnych položiek rozpočtu a zmluvné strany uzavrú v tomto zmysle dodatok ku zmluve.
	2. . Ak sa navrhuje zmena zmluvy pre naviac práce a zároveň je možné vykonať aj zmenu zmluvy pre menej práce alebo naopak, hodnota naviac prác a hodnota menej prác sa v týchto prípadoch započítava v rozsahu, v ktorom sa vzájomne kryjú, pričom započítanie prác nastane ku dňu uzavretia daného dodatku ku zmluve.

**X.**

**SANKCIE**

10.1 Zhotoviteľ je povinný zaplatiť zmluvnú pokutu vo výške 0,1 % z dohodnutej ceny diela za každý deň omeškania v prípade, ak nedodrží termín plnenia dohodnutý v bode 4.1 čl. IV. tejto zmluvy až do dňa splnenia si svojho zmluvného záväzku voči objednávateľovi.

10.2 V prípade omeškania objednávateľa s úhradou faktúry má zhotoviteľ nárok na poplatok z omeškania vo výške 0,1 % z dlžnej sumy za každý deň omeškania.

10.3 V prípade porušenia zmluvy podľa bodu 4.4 čl. IV. je zhotoviteľ povinný zaplatiť zmluvnú pokutu vo výške 2000,- eur za každý deň omeškania až do dňa splnenia si svojho zmluvného záväzku voči objednávateľovi.

10.4 Uplatnením zmluvnej pokuty nie je dotknuté právo na náhradu škody

.

**XI.**

**ZODPOVEDNOSŤ ZA VADU, ZÁRUKA ZA KVALITU**

11.1 Zhotoviteľ zodpovedá za to, že dielo je zhotovené v súlade s ustanoveniami čl. II. a bude mať vlastnosti dohodnuté v tejto zmluve.

11.2 Dielo má vady, ak:

a) nie je dodané v požadovanej kvalite,

b)vykazuje nedorobky, t. j., že nie je vykonané v celom rozsahu,

c) sú vady v dokumentoch potrebných k užívaniu diela podľa bodu 8.2 čl. VIII. zmluvy

d) má právne vady v zmysle § 559 zákona č. 513/1991 Z.z. Obchodného zákonníka v znení neskorších predpisov, alebo je dielo zaťažené právami tretích osôb.

11.3 Záručná lehota na dielo, ktoré je predmetom tejto zmluvy je **60 mesiacov** a začína plynúť dňom protokolárneho odovzdania a prevzatia bez vád a nedorobkov, pričom neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ. Záruka 60 mesiacov sa nevzťahuje na tie zariadenia, na ktoré výrobca predpisuje kratšiu záruku avšak minimálne na úrovni zákonom stanovenej záručnej doby 24 mesiacov.

11.4 Zhotoviteľ nezodpovedá za vady, ktoré boli spôsobené dodržiavaním nevhodných pokynov vydaných objednávateľom, resp. použitím nevhodných podkladov alebo vecí prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval. V prípade odstránenia takýchto vád zhotoviteľom uhradí objednávateľ náklady vynaložené na ich odstránenie.

11.5 Objednávateľ sa zaväzuje uplatniť reklamáciu vady bezodkladne po jej zistení písomnou formou, pričom reklamácia bude doručená emailom alebo listovou zásielkou prostredníctvom pošty.

11.6 Zhotoviteľ sa zaväzuje začať s odstraňovaním vady do 3 pracovných dní od prijatia písomnej reklamácie podľa bodu 11.5 a odstrániť vady bez zbytočného odkladu. Zhotoviteľ písomne oznámi objednávateľovi odhadovaný čas trvania odstránenia vád do 3 pracovných dní od prijatia písomnej reklamácie.

11.7 Zhotoviteľ je povinný zhotoviť písomný doklad o náprave alebo odstránení vady s popisom odstránenia vady a dátumom jej odstránenia.

11.8 Zhotoviteľ nezodpovedá za vady, ktoré boli spôsobené neodbornou manipuláciou so zariadeniami alebo vybavením strojovne chladenia zo strany Objednávateľa. Zhotoviteľ však zodpovedá za tieto vady v prípade nesplnenia si svojej povinnosti v zmysle čl VII, ods. 8.6 tejto Zmluvy.

**XII.**

**ZÁVEREČNÉ USTANOVENIA**

12.1 Na vzťahy medzi zmluvnými stranami neupravené touto zmluvou sa vzťahujú príslušné ustanovenia zákona č. 513/1999Z.z. Obchodný zákonník v znení neskorších predpisov.

12.2 Meniť alebo dopĺňať text tejto zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.

12.3 Všetky spory vyplývajúce z tejto zmluvy, alebo vzniknuté v sú­vislosti s ňou, budú zmluvné strany riešiť predovšetkým vzá­jomnou dohodou.

12.4 Táto zmluva je záväzná aj pre právnych nástupcov obidvoch zmluvných strán.

12.5 Zmluvné strany doručujú písomnosti podľa tejto zmluvy podľa svojho rozhodnutia buď osobne, poštou, elektronicky, prostredníctvom mestskej polície alebo iným vhodným spôsobom. Zásielka sa považuje za doručenú aj v prípade, ak ju zmluvné strany odmietli prevziať, príp. ju neprevzali, alebo sa zásielka vrátila z akéhokoľvek dôvodu ako nedoručená a zásielka bola adresovaná do sídla, resp. miesta podnikania. Za dátum doručenia sa považuje deň prevzatia zásielky adresátom, deň uloženia zásielky na pošte alebo na príslušnom úrade obce, deň vrátenia zásielky alebo akýkoľvek iný okamih, kedy sa zásielka dostane do sféry dispozície adresáta. Rozhodujúca je skutočnosť, ktorá nastala skôr.

12.6 Zmluva je zhotovená v štyroch rovnopisoch, z ktorých dva obdrží zhotoviteľ a dva rovnopisy objednávateľ.

12.7 Neoddeliteľnou súčasťou zmluvy sú:

Príloha č. 1: Chladenie

Príloha č. 2: MaR + ELEKTRO

Príloha č. 3: Krycí list ponuky

Príloha č. 4: Zoznam subdodávateľov s finančným vyjadrením dodávok a špecifikáciou

Príloha č. 5: Harmonogram prác a dodávok

12.7 Táto zmluva nadobúda platnosť dňom podpísania oboma zmluvnými stranami a účinnosť dňom nasledujúcim po dni zverejnenia na webovom sídle objednávateľa.

12.8 Zmluva bola zverejnená dňa .............................

 V  Trnave, dňa ............ V ................, dňa .........

................................ ....................................

 za objednávateľa za zhotoviteľa